Frederik VII

Frederik VII (Frederik Carl Christian; 6. oktoober 1808 – 15. november 1863) oli Taani kuningas aastail 1848–1863.

Ta oli viimane absoluutse võimuga Taani valitseja. 5. juunil 1849 allkirjastas ta põhiseaduse, mis kehtestas konstitutsionaalse monarhia ja kutsus kokku parlamendi. Frederik oli ka viimane Taani valitseja, kes kuulus Oldenburgi dünastia vanemasse kuninglikku harusse, järgmisena troonile tõusnud Christian IX kuulus Glücksburgi dünastiasse, mis oli Oldenburgide noorem haru.

Frederiku valitsusaega varjutas ka Schleswig-Holsteini küsimus. Konflikt Lõuna-Taanis ja Põhja-Saksamaal asunud Shcleswigi ja Holsteini hertsogkondade riikliku kuuluvse pärast päädis aastail 1848–1852 Esimese Schleswigi sõjaga (ka Kolmeaastane sõda), milles jäi peale Taani.

Lapsepõlv 
Frederik sündis 6. oktoobril 1808 Amalienborgi lossis Kopenhaagenis oma vanaisa vennapoja kuningas Frederik VI valitsusajal prints Christian Frederiku (hiljem kuningas Christian VIII) ja tema esimese abikaasa hertsoginna Charlotte Friederike zu Mecklenburg-Schwerini. Ta isapoolsed vanavanemad olid Taani kroonprints Frederik ja Mecklenburg-Schwerini hertsoginna Sophie Friedrike, emapoolsed Mecklenburg-Schwerini suurhertsog Friedrich Franz I ja printsess Luise von Sachsen-Gotha-Althenburg.

Ta ristinimi oli Frederik Carl Christian.

Abielud 
17. aastaselt kihlati Frederik oma vanaisa vennapoja Frederik VI tütre printsess Vilhelminega, kes oli ühtlasi Frederiku teise põlve nõbu. Nad abiellusid 1. novembril 1828, kuid lahutasid 1837. aastal.

Teist korda abiellus ta 10. juunil 1841, võttes naiseks Mecklenburg-Strelitzi hertsoginna Caroline Charlotte Marianne, ent ka see abielu lahutati 1846. aastal.

7. augustil 1850 astus ta Frederiksborgi lossis toimunud laulatusel seisusvastasesse abiellu oma armukese, endise baleriini Louise Christine Rasmusseninga. Frederik andis talle tiitli krahvinna Danner.

Olenemata kolmest abielust ei õnnestunud Frederikul sigitada seaduslikku troonipärijat, mistõttu määrati 1852. aastal tema troonipärijaks prints Christian, kes 1863. aastal surnud Frederiku järel asus valitsema kui Christian IX.

Autasud

Taani 
 Elevandi ordu rüütel (28. oktoober 1817)
 Dannebrogi ordu aurist
 Dannebrogi ordu suurkomandör (10. juuni 1841)

Välismaised 
 Anhalt: Albrecht Karu ordeni suurrist (17. detsember 1840)
 : Püha Stefanuse Ordu suurrist (1849)
 : Leopoldi ordu suurlint (20. märts 1857)
 : Pedro I keiserliku ordu suurrist
  Prantsuse teine keisririik: Auleegioni ordeni suurrist
 :
 Püha Jüri ordu rüütel (1851)
 Kuningliku Gvelfi Ordu suurrist
 : Kuldse Lõvi ordu rüütel
 : Kuldvillaku ordu rüütel (25. veebruar 1848)
 : Kõige Pühima Maarja kuulutuse Suurordu rüütel (25. august 1861)
 : Willemi sõjaline ordu suurrist (21. juuni 1849)
 : Püha Januariuse ordu rüütel (1848)
 : Hertsog Peter Friedrich Ludwigi ordu suurrist kuldkrooniga (10. veebruar 1848)
 : Kolme Ordu ehisvöö suurrist
 :
 Musta Kotka ordu rüütel (14. detsember 1840)
 Punase Kotka ordu suurrist
  Rootsi-Norra:
 Serafimi Ordu rüütel (14. juuni 1841)
 Karl XIII ordu rüütel (11. aprill 1853)
 Püha Olafi ordu suurrist
  Tuneesia kuningriik: Nichan ad-Dam
 :
 Püha Andreas Esmakutsutu ordeni rüütel
 Püha Aleksander Nevski ordeni rüütel
 Valge Kotka ordeni rüütel
 Püha Anna ordeni 1. klassi rüütel

Viited 

Taani monarhid
Albrecht Karu ordeni suurristi kavalerid
Dannebrogi suurkomandörid
Holsteini hertsogid
Sündinud 1808
Surnud 1863